64 D: KORMOS TIVADAR 
a berlini múzeumban őrzik, nem tudta az Ophisaurus-nemmel azonosítani és: 
Propseudopus Fraasiü néven írta azt le.! A Polgárdiban talált Anguida, amely 
a rágcsáló rétegben gyakorinak volt mondható, eddigi vizsgálataim szerint igazi 
Ophisaurus és mint az Ophisaurus apus, Parr. legvalószínűbb közvetlen őse, 
összekötő kapocsul szolgál utóbbi és a miocén Propseudopus között. Ez a 
hatalmas gyík, mely Polgárdiban annak idején két méternél nagyobbra nőhetett, 
a törzsfejlődési és állatföldrajzi vonatkozások révén a legnagyobb figyelemre 
és gondos tanulmányozásra tarthat igényt, annál is inkább, mert számos — 
jó karban levő — maradványa áll a vizsgálat rendelkezésére. A polgárdi 
Ophisaurus néhány koponyarészletét (dentale, praemawxilla, pterygoideum) a 
19. ábrán mutatom be. 
A Dalmáciában ma élő Ophisaurus apus, Panc.-tól ez a faj sok tekin- 
tetben eltér s ezért egyelőre, feltételesen új fajnak tekintem. 
Nem : Lacerta, L. 
34. Lacerta sp. Egy valódi Lacerta állkapocstöredékei képviselik a 
gyikoknak ezt a nemét polgárdi gyűjtésemben, amelylyel együtt egy másik, 
közelebbről meg nem határozott gyíikféle is előfordul a rágcsáló rétegben. 
A Lacerta sp. dentale-je révén arra a fajra emlékeztet, amelyet DEPÉRET 
Roussillonból Lacerta ruscinensis néven közöl? 
Nem: Testudo, L. 
35. Testudo n. sp. Egy igen nagy szárazföldi teknős több száz páncél- 
csontját és néhány nagyobb páncélrészletet gyűjtöttem Polgárdiban, amelyek- 
nek a legnagyobb része az első rétegből származik. Egyelőre feltételesen újnak 
veszem ezt a fajt, melynek társaságában egy másik, közelebbi tanulmányozást 
igénylő teknős néhány csontlemeze is előkerült. 
IV. Békafélék. 
Nem: Rana, 1. 
36. Rana sp. Egy nagyobb faj számos állkapocstöredéke. 
V. Halak. 
37—39. Három eddig közelebbről meg nem határozott halfaj fogai, 
csigolyái és úszószárnytüskéi képviselik Polgárdiban a legalsóbbrendű gerin- 
cesek rendjét. 
1 F. HILGENDORF: Die Steinheimer Gürtelechse Propseudopus Fraasti. Zeit- 
schriít d. deutsch. geolog. Ges. Bd. XXXVII. p. 358—378. T. XV. u. XVI. 
2 I. h. p. 168—170. T. XVIII. F. 10—14. 
